# **DECIZIA ETAPEI DE ÎNCADRARE**

## Nr. din .2019

Ca urmare a solicitării de emitere a acordului de mediu adresate de **SC Hidroenergie Ro Water SRL**, cu sediul în mun. Timişoara, str. Piaţa Alex Mocioni, nr. 6, judeţul Timiş, înregistrată la APM Suceava cu nr. 7021 din 29.06.2017, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.01.2019, că proiectul **“Modernizare central hidroelectrică şi a componentelor acesteia-CHEMP Barnar*”*** propus a fi amplasat în oraşul Broşteni, sat Holda, jud. Suceava nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 3, lit. h;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor utiliza material locale.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 6/15.02.2017 eliberat de Primăria Broşteni, terenul este în proprietatea SC Hidroenergie Ro Water SRL.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă, autoritatea competentă în domeniul gospodăririi apelor Sistemul de gospodărire a apelor Suceava eliberând Avizul de gospodărire a apelor nr. 61 din 26.03.2018.

**Caracteristicile proiectului**

**Lucrări de reparaţii şi modernizare captare**

Betonul din componenta pragului deversor prezinta deteriorari, acestea urmand a fi remediate prin efectuarea de reparatii specifice, fiind astfel reabilitat profilul deversant al pragului. Aripa de inchidere mal stang prezinta deteriorari importante si in consecinta i se vor realiza lucrări de reparaţii si se va asigura o incastrare in mal corespunzatoare. Se va executa o aripă de închidere în malul drept pentru a proteja versantul.

Deasemeni rizberma aval se prezinta intr-o situatie similara, fiind necesare masuri de refacere la o stare corespunzatoare. Aval de pragul deversor al captarii de apa la circa 20 de metri, exista un prag care necesita la randul lui implementarea unei scari de pesti. Se va realiza astfel conectivitatea longitudinala a raului. Pragurile vor avea culei, mal stang si mal drept, cu rol de aparare de mal.

Se vor realiza lucrări de reparaţii a betoanelor prizei de iarnă, curăţarea şi modernizarea acesteia, decolmatarea albiei amonte de pragul deversor.

**Lucrări de construire scară de peşti la pragul de captare**

La pragul de captare se va realiza o scară de peşti pentru a asigura atât tranzitarea debitului de servitute în aval cât şi migrarea ihtiofaunei pe pârâul Barnar. Scara de pesti va fi amplasata in dreapta prizei de apa si in stanga pragului deversant şi va fi realizată din beton armat, fiind de tipul scară tehnică cu bazine(şicane), din beton armat placate cu piatră locală.

|  |  |
| --- | --- |
| Dimensiuni constructive:  - lungime  - latime constructiva  - latime hidraulica  - numar praguri  - inaltime prag  - panta scara de pesti | 10.00 m;  1.20 m;  1.00 m;  10;  0.55cm....0.84 cm;  1:10; |

**Lucrări de construire scara de pesti la pragul aval**

Scara de peşti va fi amplasată în secţiunea progului situat la cca 20 m aval de captare şi se va realiza din beton armat, fiind de tipul scară tehnică cu bazine(şicane) din beton placate cu piatră de râu.

|  |  |
| --- | --- |
| Dimensiuni constructive:  - lungime  - latime constructiva  - latime hidraulica  - numar praguri  - inaltime prag  - panta scara de pesti | 7.80 m;  1.30 m;  1.00 m;  8;  0.55cm....0.84 cm;  1:10; |

Scara de pesti va asigura o parte din debitul salubru (ecologic) de 310 l/s (conform studiu hidrologic nr. 3656/2016, emis de Administratia Nationala Apele Romane, Institutul National de Hidrologie si Gospodarire a Apelor (INHGA), migrarea ihtiofaunei si va asigurara conectivitatea longitudinala a raului. Viteza maxima admisa pentru asigurarea migrarii ihtiofaunei este de Vmax = 2 m/s.

**Lucrări de reparaţii bazin compensator**

Bazinul compensator prezintă în acest moment probleme de etanșare pe la rostul de dilatație situat la jumătatea longitudinală a acestuia. Se vor face lucrări de remediere și refacere a rostului și a etanșării acolo unde se impune. De asemenea, mai ales la interior în zonele din partea inferioară, bazinul compensator prezintă zone semnifictive de beton segregat fiind vizibilă armătura. Pe o suprafața de aprox. 450 mp, se va proceda la curățarea betonului, curățarea armăturii și refacerea acesteia iar apoi zonele se vor rebetona. În zonele unde există exfiltrații dar structura nu este afectată se vor realiza reparații locale cu mortar de ciment sau prin torcretare mecanizată.

In zona dinspre aval bazinul compensator este prevazut cu doua robinete fluture DN1000, unul pentru accesul apei in conducta fortata, respectiv unul pentru golirea si spalarea bazinului. Nu sunt prevăzute lucrări de reabilitare și/sau modernizare la aceste vane de tip robinet fluture. Acestea vor fi lăsate în poziția deschis pentru a asigura accesul nelimitativ pe de o parte către conducta de aducțiune în vederea asigurării condițiilor de uzinare dar și către vana de spălare pentru a permite evacuarea apei la râu. Operarea bazinului compensator se va face prin intermediul vanei plane de tip stăvilar VS3 propusă a se realiza.

**Montare echipamente noi la captare şi la bazinul compensator**

**Vană plană tip stăvilar –VS1**

Pentru asigurarea unei mai bune functionalitati a captarii atat in exploatarea normala (spalarea biefului amonte), dar si in perioade de viituri, se propune amplasarea unei vane plane de tip stavilar (VS1) in componenta pragul deversor. Vana plana va avea dimensiunile BxH = 1200 x 1000 mm si va fi amplasata intre gratarele prizei de vara si noua scara de pesti. Vana plana va fi actionata de la distanta prin intermediul unui mecanism electric sau hidraulic.

**Vană plană tip stăvilar – VS2**

Pentru cresterea gradului de operabilitate al bazinului compensator se propune montarea unei vane plane tip stavilar (VS2) pentru limitarea accesului apei in bazin atunci cand situatie o impune. VS2 va lucra corelat si cu VS1 in tranzitarea viiturilor mari pentru a limita accesul sedimentelor in bazinul compensator.

**Vană plană tip stăvilar – VS3**

Pentru curăţarea bazinului compensator, lângă confuzorul din beton, existent, se va monta o vană plană tip stăvilar (VS3).

**Lucrări de reparaţii la conducta de aducţiune**

În cele 3 zone cu exfiltraţii se vor realiza reparaţii la conducta de aducţiune existentă prin inlocuirea porţiunii de conductă metalică şi repararea porţiunii din beton. Pentru realizarea lucrarilor se va scoate temporar din fondul forestier suprafete de aprox. 20 m2 pentru fiecare front de reparatie. Se vor deschide numar maxim de 3 fronturi de lucru simultan, în vedere reducerii duratei de execuție. Procedura de rearație va consta în decopertarea zonei pe o lungime de până la 10-12 m și o lățime de până la 2 m, în funcție de dimensiunea maximă a exfiltrației constatate, dar fără a depăși o suprafață de 20 m2 per zonă de intervenție. Reparația se va face prin remediere locală a problemelor de etanșare și/sau folosirea unor mufe de cuplare metalice între zone deteriorare ale conductelor de beton existente.

**Lucrări de construire a unei linii electrice subterane şi a căii de comunicaţii prin fibră optică**

În vederea asigurării unei operabilități ridicate aferente CHEMP Barnar, este prevazuta realizarea unei căi de comunicații prin fibră optică între clădire și zona captării. Fibra optică de tip multimodală va fi amplasată îngropat, la o adâncime de 1,1 m, în drumul forestier pe zona în care conducta de aducțiune aferente CHEMP Barnar este amplsată în terenuri proprietate privată, respectiv în zona de lângă conducta de aducțiune acolo unde conducta de aducțiune este amplasată lângă drumul forestier. Fibra optică propusă a se realiza este de tip multimodală (multimode), are o lungime de aprox. 1900 m, și este formata dintr-un fir cu diametrul de 9µm. Pentru protecția acesteia, se va amplasa într-o teacă de protecție din PVC cu diametru de până la 50 mm. Pentru asigurarea funcționalității, fibra optică se va conecta între echipamente specifice de conversie a semnalului aferent (media convectoare).

Pentru operarea echipamentelor noi propuse a se realiza la captare, sisteme de monitorizare, sistem de măsură, este necesară realizarea unei linii electrice subterane care va lega clădirea centralei cu zona de captare. Noua LES va porni din bara de 0,4kV existentă în centrală, unde se va prevedea o celulă de linie echipată cu separator, întreruptor. Linia electrica subterană va fi o linie electrice trifazată de 400 V, dimensionată pentru un consum maxim de 10 kW (aprox. 19 A) aferent sistemelor de acționare hidraulică aferente echipamentelor propuse a se realiza (vane stăvilar, mașină de curățat grătare) dar și sistemelor de măsură a nivelului și a sistemului de supraveghere video.

LES va avea o lungime totală a cablului electric de 1900 m, și este echipata cu cabluri electrice trifazate având secțiunea conductorului de 95 mm2. Căderea de tensiune maximă rezultată este de 16.25 V. Adâncime la care va monta cablul electric va fi de cel puțin 0,8 m.

Condiţiile de realizare a proiectului:

1. Se vor respecta prevederile avizului de gospodărire a apelor nr. 61/26.03.2018 emis de ABA-Siret-Bacău;
2. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 6/15.02.2017 eliberat de Primăria Broşteni;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**ing. Vasile Oşean**

|  |  |
| --- | --- |
| **Şef Serviciu**  **Avize, Acorduri, Autorizaţii, chim. Adina Hobjîlă** | **Şef Serviciu**  **Calitatea Factorilor de Mediu, dr. ing. Anca Ionce** |
| **Întocmit, ing. Doru Cojocaru** |  |